b'\n_START_ARTICLE_\nShane McCutcheon\n_START_SECTION_\nPersoonallisuus\n_START_PARAGRAPH_\nShane on hyvin empaattinen, v\xc3\xa4litt\xc3\xa4v\xc3\xa4 ja eritt\xc3\xa4in uskollinen yst\xc3\xa4villeen. H\xc3\xa4n ei halua sitoutua, koska pelk\xc3\xa4\xc3\xa4 rakastumista, syd\xc3\xa4mens\xc3\xa4 s\xc3\xa4rkymist\xc3\xa4 ja toisista ihmisist\xc3\xa4 riippuvuutta, mink\xc3\xa4 takia h\xc3\xa4n harrastaa irtosuhteita. Shane on harrastanut seksi\xc3\xa4 yli tuhannen ihmisen kanssa. H\xc3\xa4n pilaa toistuvasti ihmissuhteensa silloin, kun ne menev\xc3\xa4t hyvin. Esimerkkin\xc3\xa4 t\xc3\xa4st\xc3\xa4 Shane pett\xc3\xa4\xc3\xa4 kolmannella kaudella tytt\xc3\xb6yst\xc3\xa4v\xc3\xa4\xc3\xa4ns\xc3\xa4 Carmen de la Pica Moralesia (Sarah Shahi), jonka kanssa aikoo menn\xc3\xa4 naimisiin, ja viidennell\xc3\xa4 kaudella Paigea, jonka kanssa etsii yhteist\xc3\xa4 taloa. Huolimatta Shanen vioista h\xc3\xa4n on eritt\xc3\xa4in v\xc3\xa4litt\xc3\xa4v\xc3\xa4, lojaali ja on aina tukemassa yst\xc3\xa4vi\xc3\xa4\xc3\xa4n kun he tarvitsevat apua. Shane oli ainoa, joka k\xc3\xa4veli pois Lez Girlin (Jennyn elokuvan) kuvauksista, kun Jenny menetti otteensa elokuvasta. Joskus Shane joutuu tilanteisiin, miss\xc3\xa4 muut ihmiset k\xc3\xa4ytt\xc3\xa4v\xc3\xa4t h\xc3\xa4nt\xc3\xa4 omiin tarkoituksiinsa, esimerkiksi silloin kun Veronica Bloom palkkaa Shanen h\xc3\xa4nen empaattisuudensa takia juttelemaan naisen kanssa, tarkoituksena saada nainen luovuttamaan oikeudet naisen el\xc3\xa4m\xc3\xa4st\xc3\xa4 kertovassa elokuvasta.\n_START_SECTION_\n1. kausi\n_START_PARAGRAPH_\nShane asuu yhden makuuhuoneen asunnossa kolmen taistelunhaluisen lesbon kanssa ensimm\xc3\xa4isen kauden alussa. H\xc3\xa4n ty\xc3\xb6skentelee parturina Latherissa, trendikk\xc3\xa4\xc3\xa4ss\xc3\xa4 salongissa mik\xc3\xa4 palvelee monia Hollywood-persoonia. H\xc3\xa4nt\xc3\xa4 my\xc3\xb6s vakoilee h\xc3\xa4nen ex-rakastajansa Lacey, joka on katkera siit\xc3\xa4, kun Shane ei halua aloittaa suhdetta h\xc3\xa4nen kanssaan. Useiden yhteenottojen j\xc3\xa4lkeen, mukaan lukien flyereiden levitt\xc3\xa4minen ymp\xc3\xa4ri homobaareja ja Shanen siveett\xc3\xb6myyden altistaminen, Shane on valmis ratkaiseman tilanteen juttelemalla Laceyn kanssa t\xc3\xa4m\xc3\xa4n hylk\xc3\xa4\xc3\xa4miseksi j\xc3\xa4tetyn-pelosta. Lopulta he tekev\xc3\xa4t sopimuksen, ett\xc3\xa4 Lacey lopettaa Shanen vakoilun ja flyereiden levitt\xc3\xa4misen, jos Shane harrastaa h\xc3\xa4nen kanssaan seksi\xc3\xa4 viel\xc3\xa4 viimeisen kerran._NEWLINE_My\xc3\xb6hemmin Shane tapaa yst\xc3\xa4v\xc3\xa4ns\xc3\xa4 Cliven, joka tarvitsee asuntoa. Shane suostuu vastahakoisesti ottamaan Cliven asuntoonsa, mutta potkii h\xc3\xa4net my\xc3\xb6hemmin pihalle saatuaan selville, ett\xc3\xa4 Clive on varastanut h\xc3\xa4nelt\xc3\xa4 ja h\xc3\xa4nen k\xc3\xa4mppiksilt\xc3\xa4\xc3\xa4n. Harry Samchuck l\xc3\xa4hett\xc3\xa4\xc3\xa4 bisnesty\xc3\xb6kaverinsa vaimon Shanen salonkiin antaakseen Shanelle mahdollisuuden verkostoitua hollywoodilaisten asiakkaiden kanssa. H\xc3\xa4n alkaa saada nime\xc3\xa4 kampaajana. Shane tapaa Cherie Jaffen (Rosanna Arquette), naimisissa olevan naisen jonka kanssa h\xc3\xa4n aloittaa suhteen ja lopulta alkaa tuntea syvempi\xc3\xa4 tunteita h\xc3\xa4nt\xc3\xa4 kohtaan. Cherie suostuttelee miehens\xc3\xa4 Steven investoimaan Shanen omaan kampaamoon, mutta suunnitelma kariutuu kun Cherien tyt\xc3\xa4r Clea rakastuu Shaneen. Steve luulee, ett\xc3\xa4 Shane makaa h\xc3\xa4nen tytt\xc3\xa4rens\xc3\xa4 kanssa ja sanoo Shanelle tapattavansa h\xc3\xa4net, jos Shane tulee l\xc3\xa4helleenk\xc3\xa4\xc3\xa4n h\xc3\xa4nen perhett\xc3\xa4\xc3\xa4n. Cherie kertoo Shanelle, ett\xc3\xa4 vaikka rakastaisikin t\xc3\xa4t\xc3\xa4, h\xc3\xa4n ei voi j\xc3\xa4tt\xc3\xa4\xc3\xa4 korkealuokkaista el\xc3\xa4m\xc3\xa4ntapaansa.\n_START_SECTION_\n2. kausi\n_START_PARAGRAPH_\nShane muuttaa samaan asuntoon yst\xc3\xa4v\xc3\xa4ns\xc3\xa4 Jennifer Schecterin (Jenny) kanssa. He l\xc3\xb6yt\xc3\xa4v\xc3\xa4t kolmannen k\xc3\xa4mppiksen, Mark Waylandin, kenen kanssa Shane yst\xc3\xa4vystyy, kunnes Jenny huomaa, ett\xc3\xa4 Mark on kuvannut heit\xc3\xa4 salaa, muun muassa heid\xc3\xa4n omista makuuhuoneistaan, lesboista kertovaa dokumenttiaan varten. Shane saa kampaajaty\xc3\xb6keikan Arianna Huffingtonilta TV-studiolla, miss\xc3\xa4 Shane makaa tuotantoassistentin Carmen de la Pica Moralesin kanssa. H\xc3\xa4n kertoo Carmenille, ettei ole kiinnostunut parisuhteista, mutta Carmen jatkaa Shanen tavoittelua koska on varma siit\xc3\xa4, ett\xc3\xa4 saa Shanen voitettua puolelleen._NEWLINE_Veronica Bloom, Hollywoodilainen tuottaja, palkkaa Shanen k\xc3\xa4ytt\xc3\xa4\xc3\xa4kseen h\xc3\xa4nen empatiaansa manipuloidakseen ihmisi\xc3\xa4, kuten saadakseen naisen luovuttamaan oikeudet h\xc3\xa4nen el\xc3\xa4m\xc3\xa4st\xc3\xa4\xc3\xa4n kertovasta elokuvasta. Kuitenkin Shane kyll\xc3\xa4styy ihmisten hyv\xc3\xa4ksik\xc3\xa4ytt\xc3\xa4miseen nopeasti ja eroaa. Sill\xc3\xa4 aikaa Carmen on alkanut seurustella Jennyn kanssa pyrkimyksen\xc3\xa4\xc3\xa4n olla l\xc3\xa4hell\xc3\xa4 Shanea ja tehd\xc3\xa4 t\xc3\xa4m\xc3\xa4 mustasukkaiseksi. Shane v\xc3\xa4itt\xc3\xa4\xc3\xa4, ettei Jennyn ja Carmenin tapailu haittaa h\xc3\xa4nt\xc3\xa4 yht\xc3\xa4\xc3\xa4n. My\xc3\xb6hemmin tulee selv\xc3\xa4ksi, ett\xc3\xa4 Shanella on syvi\xc3\xa4 tunteita Carmenia kohtaan, mutta pelk\xc3\xa4\xc3\xa4 sitoutumista toiseen ihmiseen niin pian sen j\xc3\xa4lkeen kun Cherie j\xc3\xa4tti h\xc3\xa4net. Kauden lopussa Shane kuitenkin kertoo Carmenille rakastavansa h\xc3\xa4nt\xc3\xa4.\n_START_SECTION_\n3. kausi\n_START_PARAGRAPH_\nKolmas kausi on hyp\xc3\xa4nnyt kuusi kuukautta eteenp\xc3\xa4in siit\xc3\xa4, mihin toinen kausi loppui. Carmen on muuttanut Shanen luokse, ja esittelee Shanen perheelleen "yst\xc3\xa4v\xc3\xa4n\xc3\xa4". He alkavat pit\xc3\xa4\xc3\xa4 Shanesta, joka alkaa my\xc3\xb6s kiinty\xc3\xa4 heihin, koska h\xc3\xa4nell\xc3\xa4 ei ole ikin\xc3\xa4 ollut kunnollista perhett\xc3\xa4. Shanen ja Carmenin suhde alkaa tulla hyvin l\xc3\xa4heiseksi: he ottavat samanlaiset tatuoinnit, jotka Carmenin iso\xc3\xa4iti huomaa ja tajuaa, ett\xc3\xa4 ne ovat avioliiton tatuoinnit. Kun Carmenin \xc3\xa4iti yritt\xc3\xa4\xc3\xa4 saada Shanea treffeille perheyst\xc3\xa4v\xc3\xa4n kanssa, Carmen paljastaa olevansa lesbo mink\xc3\xa4 takia perhe lopettaa yhteydenpidon kokonaan._NEWLINE_Shane palkataan Wax:iin, kampaamoon, mik\xc3\xa4 on skeittikaupassa. Cherie ilmestyy kampaamoon ja ilmenee, ett\xc3\xa4 h\xc3\xa4n on varannut ajan Shanelle. Cherie kertoo, ett\xc3\xa4 on eronnut miehest\xc3\xa4\xc3\xa4n ja ehdottaa Shanelle, ett\xc3\xa4 he jatkaisivat siit\xc3\xa4, mihin j\xc3\xa4iv\xc3\xa4t. Carmen todistaa t\xc3\xa4m\xc3\xa4n tapahtuman ja suuttuu. My\xc3\xb6hemmin Shane n\xc3\xa4kee Carmenin flirttailevan er\xc3\xa4\xc3\xa4n Def Jamin ty\xc3\xb6ntekij\xc3\xa4n kanssa. Shane loukkaantuu ja reagoi makaamalla Cherien kanssa. Carmen saa tiet\xc3\xa4\xc3\xa4 tapahtuneesta ja he riitelev\xc3\xa4t. Shane sanoo, ett\xc3\xa4 h\xc3\xa4nen el\xc3\xa4m\xc3\xa4ns\xc3\xa4 tulee olemaan vaikeaa, koska h\xc3\xa4n ei ole tottunut yksiavioisuuteen ja ettei Carmen ymm\xc3\xa4rr\xc3\xa4 h\xc3\xa4nt\xc3\xa4, mutta Shane on valmis yritt\xc3\xa4m\xc3\xa4\xc3\xa4n Carmenin takia. Heid\xc3\xa4n suhteensa jatkuu ongelmallisena: Carmen v\xc3\xa4itt\xc3\xa4\xc3\xa4 Shanen v\xc3\xa4lttelev\xc3\xa4n seksi\xc3\xa4 kostoksi siit\xc3\xa4, ett\xc3\xa4 Carmen pakottaa h\xc3\xa4net yksiavioisuuteen ja my\xc3\xb6hemmin Carmen my\xc3\xb6nt\xc3\xa4\xc3\xa4, ett\xc3\xa4 on pett\xc3\xa4nyt Shanea er\xc3\xa4\xc3\xa4n Robinin kanssa kostoksi Shanen uskottomuudesta. Kuitenkin j\xc3\xa4\xc3\xa4 ep\xc3\xa4selv\xc3\xa4ksi, kertoiko Carmen totuuden vai valehteliko pett\xc3\xa4misest\xc3\xa4 vain n\xc3\xa4hd\xc3\xa4kseen, kuinka Shane reagoisi. Danan kuoleman j\xc3\xa4lkeen surusta k\xc3\xa4rsiv\xc3\xa4 Shane kosii Carmenia, joka ei aluksi vastaa, kunnes Danan muistotilaisuuden j\xc3\xa4lkeen vastaa my\xc3\xb6nt\xc3\xa4v\xc3\xa4sti._NEWLINE_Wax:issa olevan lehden kautta Shane tapaa is\xc3\xa4ns\xc3\xa4, Gabriel McCutcheonin (Eric Roberts). H\xc3\xa4n on naimisissa Carla-nimisen naisen kanssa ja Shane tapaa velipuolensa Shayn. Kauden finaali keskittyy Carmenin ja Shanen h\xc3\xa4ihin, mink\xc3\xa4 rahoittaa Helena Peabody ja tapahtuu kirkossa, miss\xc3\xa4 saman sukupuolen liitot ovat sallittuja. Shane l\xc3\xb6yt\xc3\xa4\xc3\xa4 is\xc3\xa4ns\xc3\xa4 pett\xc3\xa4m\xc3\xa4ss\xc3\xa4 vaimoaan, ja h\xc3\xa4nen is\xc3\xa4ns\xc3\xa4 sanoo "En ole ylpe\xc3\xa4 t\xc3\xa4st\xc3\xa4, t\xc3\xa4llainen min\xc3\xa4 vain olen. Tied\xc3\xa4t mit\xc3\xa4 tarkoitan." Shane s\xc3\xa4ik\xc3\xa4ht\xc3\xa4\xc3\xa4 ja alkaa ajatella, ett\xc3\xa4 pilaa Carmenin el\xc3\xa4m\xc3\xa4n olemalla uskoton avioliitossa. Shane j\xc3\xa4tt\xc3\xa4\xc3\xa4 Carmenin alttarille.\n_START_SECTION_\n4. kausi\n_START_PARAGRAPH_\nNelj\xc3\xa4nnen kauden alussa Shane on vakavasti masentunut ep\xc3\xa4onnistuneiden h\xc3\xa4iden takia ja k\xc3\xa4ytt\xc3\xa4\xc3\xa4 taas huumeita Cherie Jaffen kanssa, kuitenkin v\xc3\xa4ltellen kaikenlaista seksuaalista kontaktia h\xc3\xa4nen kanssaan. Shane yritt\xc3\xa4\xc3\xa4 ottaa yhteytt\xc3\xa4 Carmeniin keskustellakseen h\xc3\xa4nen kanssaan, mutta kaksi Carmenin miespuolista serkkua sanovat h\xc3\xa4nelle, ettei Carmen tahdo n\xc3\xa4hd\xc3\xa4 h\xc3\xa4nt\xc3\xa4 en\xc3\xa4\xc3\xa4 ikin\xc3\xa4. Shane saapuu kotiin ja l\xc3\xb6yt\xc3\xa4\xc3\xa4 Carlan, joka on sortunut taas huumeisiin Gaben j\xc3\xa4tetty\xc3\xa4 h\xc3\xa4net. Carla j\xc3\xa4tt\xc3\xa4\xc3\xa4 Shayn Shanen luokse. Aluksi Shane ei haluaisi ottaa vastuuta Shaysta ja yritt\xc3\xa4\xc3\xa4 l\xc3\xb6yt\xc3\xa4\xc3\xa4 t\xc3\xa4m\xc3\xa4n vanhemmat, mutta p\xc3\xa4\xc3\xa4tt\xc3\xa4\xc3\xa4 lopulta pit\xc3\xa4\xc3\xa4 Shaysta huolta, koska ei halua h\xc3\xa4nen joutuvan sijaishuoltoon ja saavan kurjaa lapsuutta niin kuin h\xc3\xa4n itse sai. Kun Shay murtaa k\xc3\xa4tens\xc3\xa4 skeitatessaan, Shane tekee alusvaatemallin t\xc3\xb6it\xc3\xa4 Hugo Bossille jotta voisi maksaa sairaalamaksun. H\xc3\xa4n rekister\xc3\xb6i Shayn kouluun, miss\xc3\xa4 t\xc3\xa4m\xc3\xa4 yst\xc3\xa4vystyy Jared Sobel-nimisen pojan kanssa. Shanesta tulee l\xc3\xa4heinen Jaredin \xc3\xa4idin Paigen kanssa, ja lopulta he p\xc3\xa4\xc3\xa4tyv\xc3\xa4t s\xc3\xa4nkyyn. Gabe palaa ja haluaa Shayn takaisin, ja vaikka Shane yritt\xc3\xa4\xc3\xa4 tapella vastaan h\xc3\xa4n tajuaa, ett\xc3\xa4 ei voittaisi oikeudessa ja antaa Shayn l\xc3\xa4hte\xc3\xa4 kotiin. Kausi loppuu siihen, kun Shane ehdottaa Paigelle yhteisen asunnon ostoa ja Jaredin kasvattamista yhdess\xc3\xa4, ja samalla h\xc3\xa4n haluaa yh\xc3\xa4 taistella saadakseen Shayn takaisin.\n_START_SECTION_\n5. kausi\n_START_PARAGRAPH_\nEtsiess\xc3\xa4\xc3\xa4n asuntoa Paigen kanssa Shane tapaa kiinteist\xc3\xb6nv\xc3\xa4litt\xc3\xa4j\xc3\xa4n, joka tiet\xc3\xa4\xc3\xa4 paljon Shanesta ja ihmisist\xc3\xa4, joita h\xc3\xa4n on tuntenut menneisyydess\xc3\xa4\xc3\xa4n. Kun Paige l\xc3\xa4htee hakemaan poikaansa koulusta, Shane ja kiinteist\xc3\xb6nv\xc3\xa4litt\xc3\xa4j\xc3\xa4 makaavat asunnossa jonka h\xc3\xa4n aikoi vuokrata. Paige tulee kuitenkin paikalle ja n\xc3\xa4kee t\xc3\xa4m\xc3\xa4n, mutta kertoo my\xc3\xb6hemmin Shanelle, ett\xc3\xa4 h\xc3\xa4nt\xc3\xa4 ei haittaa vaikka Shane makaakin muiden naisten kanssa. Shane vastaa t\xc3\xa4h\xc3\xa4n ett\xc3\xa4 Paigen ei tarvitse el\xc3\xa4\xc3\xa4 sen asian kanssa, ja vaikka Shane rakastaakin Paigea h\xc3\xa4n ei ole rakastunut h\xc3\xa4neen._NEWLINE_My\xc3\xb6hemmin Shanen ty\xc3\xb6paikka Wax palaa maan tasalle, mik\xc3\xa4 vihjaa siihen, ett\xc3\xa4 Paige olisi saattanut sytytt\xc3\xa4\xc3\xa4 palon.(Kahdeksantoista kuukautta my\xc3\xb6hemmin, kun tuhopoltto on jo vanhentunut eik\xc3\xa4 kukaan voi joutua siit\xc3\xa4 en\xc3\xa4\xc3\xa4 vastuuseen, Shane my\xc3\xb6nt\xc3\xa4\xc3\xa4 Jennyn murhaa koskevassa poliisikuulustelussa ett\xc3\xa4.oli itse Waxin polttaja. Syyt\xc3\xa4 ei tiedet\xc3\xa4.) Ty\xc3\xb6skennelles\xc3\xa4\xc3\xa4n kampaajana Jennyn pomon tytt\xc3\xa4ren h\xc3\xa4iss\xc3\xa4 h\xc3\xa4n harrastaa seksi\xc3\xa4 kahden morsiamen siskon ja heid\xc3\xa4n \xc3\xa4itins\xc3\xa4 kanssa. T\xc3\xa4st\xc3\xa4 seuraava mustasukkaisuus ja kaaos saa Shanen v\xc3\xa4hent\xc3\xa4m\xc3\xa4\xc3\xa4n seksi\xc3\xa4. Kuitenkin Shane palaa nopeasti vanhoihin tapoihinsa ja harrastaa kolmen kimppaa Shebarin omistajan Dawn Denbon (Elizabeth Keener) ja t\xc3\xa4m\xc3\xa4n tytt\xc3\xb6yst\xc3\xa4v\xc3\xa4n Cindin kanssa. My\xc3\xb6hemmin Shane makaa uudestaan Cindin kanssa mutta ilman, ett\xc3\xa4 Denbo tiet\xc3\xa4\xc3\xa4 asiasta. Denbo rynt\xc3\xa4\xc3\xa4 juhliin, joissa Shane ja h\xc3\xa4nen yst\xc3\xa4v\xc3\xa4ns\xc3\xa4 tapaavat n\xc3\xa4yttelij\xc3\xa4t, jotka n\xc3\xa4yttelev\xc3\xa4t Lez Girliss\xc3\xa4 heit\xc3\xa4 itse\xc3\xa4\xc3\xa4n. Denbo vannoo pilaavansa Shanen ja t\xc3\xa4m\xc3\xa4n yst\xc3\xa4viens\xc3\xa4 el\xc3\xa4m\xc3\xa4t. T\xc3\xa4m\xc3\xa4 johtaa reviiritaisteluun Denbon ja Planetin asiakkaiden v\xc3\xa4lille._NEWLINE_Samaan aikaan Shane k\xc3\xa4sittelee ihastusta heterotytt\xc3\xb6\xc3\xb6n Molly Krolliin (Clementine Ford), kuka on Phyllis Krollin tyt\xc3\xa4r. Lopulta Shane ja Molly harrastavat seksi\xc3\xa4, mutta v\xc3\xa4h\xc3\xa4n sen j\xc3\xa4lkeen Shane kuulee Mollyn ja Phyllisin puhuvan h\xc3\xa4nest\xc3\xa4. Molly sanoo Shanea "hiukan kouluttamattomaksi", "helpoksi ja yksinkertaiseksi" ja "ehkei maailman \xc3\xa4lykk\xc3\xa4imm\xc3\xa4ksi ihmiseksi". Shane loukkaantuu kuulemastaan, ja alkaa ottaa et\xc3\xa4isyytt\xc3\xa4 Mollyyn,_NEWLINE_Shane osallistuu Subaru-ajoihin rintasy\xc3\xb6p\xc3\xa4\xc3\xa4n kuolleen Danan muistoksi, ja Molly yritt\xc3\xa4\xc3\xa4 tavoittaa h\xc3\xa4nt\xc3\xa4 siell\xc3\xa4. Molly vakuuttaa rakkauttaan Shanelle, mutta heid\xc3\xa4n suhde ei loppujen lopuksi toimi Phyllisin juteltua Shanelle Mollyn tulevaisuudesta. Shane ja Molly eroavat. Shane makaa Niki Stevensin (Kate French) kanssa, kuka on yksi Lez Girlin t\xc3\xa4hdist\xc3\xa4 ja Jennyn ex-tytt\xc3\xb6yst\xc3\xa4v\xc3\xa4. Jenny k\xc3\xa4velee sis\xc3\xa4\xc3\xa4n n\xc3\xa4hden Shanen ja Nikin ja kertoen, ett\xc3\xa4 Shane on s\xc3\xa4rkenyt h\xc3\xa4nen syd\xc3\xa4mens\xc3\xa4. Sen j\xc3\xa4lkeen Jenny rynt\xc3\xa4\xc3\xa4 y\xc3\xb6h\xc3\xb6n, ja Shane Niki l\xc3\xa4htev\xc3\xa4t v\xc3\xa4litt\xc3\xb6m\xc3\xa4sti h\xc3\xa4nen per\xc3\xa4\xc3\xa4ns\xc3\xa4.\n_START_SECTION_\n6. kausi\n_START_PARAGRAPH_\nShane ja Niki yritt\xc3\xa4v\xc3\xa4t anoa Jennyn anteeksiantoa, mutta h\xc3\xa4n ei lepy. My\xc3\xb6hemmin Molly tulee tapaamaan Shanea, mutta t\xc3\xb6rm\xc3\xa4\xc3\xa4kin Jennyyn, joka lupaa antaa Shanelle Mollyn kirjoittaman kirjeen, jossa h\xc3\xa4n tunnustaa rakkautensa Shanea kohtaan, mutta Jenny k\xc3\xa4tkeekin kirjeen ullakolleen. Shane yritt\xc3\xa4\xc3\xa4 saada Jennyn antamaan anteeksi tekem\xc3\xa4ll\xc3\xa4 erilaisia t\xc3\xb6it\xc3\xa4 heid\xc3\xa4n talonsa ymp\xc3\xa4rill\xc3\xa4. H\xc3\xa4n pesee Jennyn auton, laittaa kukkalaatikoita ikkunoihin, ja jopa l\xc3\xa4hett\xc3\xa4\xc3\xa4 Jennylle hienon aamupalan kun he n\xc3\xa4kev\xc3\xa4t Planetissa, mutta Jenny heitt\xc3\xa4\xc3\xa4 sen roskiin. Lopulta Shane antaa periksi ja alkaa ker\xc3\xa4t\xc3\xa4 tavaroitaan talosta. Kuitenkin Jenny tunnustaa Shanelle k\xc3\xa4yt\xc3\xa4v\xc3\xa4ll\xc3\xa4, ett\xc3\xa4 h\xc3\xa4nen takiaan Jennyn syd\xc3\xa4n s\xc3\xa4rkyi, ei Nikin, koska Jenny oli rakastunut Shaneen._NEWLINE_Jenny antaa Shanelle anteeksi ja heist\xc3\xa4 tulee rakastavaiset. Alice kuulee sattumalta kaksikon puheet aamulla, kun he edelt\xc3\xa4v\xc3\xa4n\xc3\xa4 y\xc3\xb6n\xc3\xa4 olivat harrastaneet seksi\xc3\xa4 ja tekstaa kauhuissaan kaikille porukan yst\xc3\xa4ville. Vaikka kaikki tiet\xc3\xa4v\xc3\xa4t jo, Jenny ja Shane yritt\xc3\xa4v\xc3\xa4t pit\xc3\xa4\xc3\xa4 suhteensa salaisena. Kuitenkin Jenny alkaa k\xc3\xa4ytt\xc3\xa4yty\xc3\xa4 viel\xc3\xa4 oikullisemmin kuin yleens\xc3\xa4 ja on takertuva ja omistava Shanea kohtaan samalla kun yritt\xc3\xa4\xc3\xa4 vieraannuttaa heit\xc3\xa4 kaikista yst\xc3\xa4vist\xc3\xa4\xc3\xa4n erilaisten tekosyiden varjolla. Huolimatta yst\xc3\xa4viens\xc3\xa4 vastalauseista Shane tuntee olevansa velvollinen jatkamaan suhdetta Jennyn kanssa lojaaliudesta ja heid\xc3\xa4n yst\xc3\xa4vyydens\xc3\xa4 takia, yritt\xc3\xa4en v\xc3\xa4ltt\xc3\xa4\xc3\xa4 Jennyn suututtamista. Jenny ostaa Shanelle pime\xc3\xa4n huoneen t\xc3\xa4m\xc3\xa4n valokuvausharrastusta ajatellen, mutta lopulta Shane k\xc3\xa4ytt\xc3\xa4\xc3\xa4 huonetta maatakseen Nikin kanssa. Jenny on perill\xc3\xa4 t\xc3\xa4st\xc3\xa4 ja saa Shanen tuntemaan syyllisyytt\xc3\xa4. Kuitenkin Jenny v\xc3\xa4itt\xc3\xa4\xc3\xa4 hyv\xc3\xa4ksyv\xc3\xa4ns\xc3\xa4 t\xc3\xa4m\xc3\xa4n Shanen luonteesta, ja tarjoaa h\xc3\xa4nelle tilaisuuden jatkaa Nikin kanssa._NEWLINE_Shane t\xc3\xb6rm\xc3\xa4\xc3\xa4 Mollyyn, kun on ostamassa tupaantuliaislahjaa Bettelle ja Tinalle, jotka ovat muuttamassa New Yorkiin. Molly kertoo tyrmistyneelle Shanelle kirjoittamastaan kirjeest\xc3\xa4, mutta Shane ei my\xc3\xb6nn\xc3\xa4 ettei ole lukenut sit\xc3\xa4. Sin\xc3\xa4 iltana kun on Betten ja Tinan j\xc3\xa4\xc3\xa4hyv\xc3\xa4isjuhlat, Shane etsii kirjett\xc3\xa4 ja l\xc3\xb6yt\xc3\xa4\xc3\xa4 sen ullakolta, miss\xc3\xa4 on my\xc3\xb6s Lez Girl -elokuvan negatiivit, jotka oli mysteerisesti varastettu Tinan studiolta. My\xc3\xb6hemmin Jennyn ruumis l\xc3\xb6ytyy Betten ja Tinan altaasta.'